શ્રીનગર- દક્ષિણ કશ્મીરમાં આજે સવારે આતંકીઓએ બે અલગ અલગ જગ્યાઓ પર હુમલા કર્યા હતા. જેમાં પુલવામા અને અનંતનાગમાં ડબલ આતંકી એટેક કરવામાં આવ્યા હતા. આતંકીઓ દ્વારા કરવામાં આવેલા હુમલામાં પુલવામામાં બે પોલીસકર્મી શહીદ થયા હતા. બીજી તરફ અનંતનાગમાં CRPFના 10 જવાન ઘાયલ થયા હતા. ઘાયલ જવાનને વધુ સારવાર માટે હોસ્પિટલમાં દાખલ કરવામાં આવ્યા છે. મળતી માહિતી મુજબ પુલવામાના કોર્ટ પરિસરમાં આવેલા પોલીસ ગાર્ડ પોસ્ટ પર આજે સવારે આતંકીઓએ હુમલો કર્યો હતો. આ હુમલામાં બે પોલીસકર્મી શહીદ થયા હતા. અને ત્રણ જવાનો ઈજાગ્રસ્ત થયા હતા. હુમલા બાદ આતંકીઓ પોલીસના હથિયાર લઈને ફરાર થઈ ગયા હતા. આતંકીઓને શોધવા આ વિસ્તારમાં સર્ચ ઓપરેશન શરુ કરી દેવામાં આવ્યું છે.